Balti börsid 30. juuli - Investeerimine - Foorum - LHV finantsportaal
Balti börsid 30. juuli
30.07.2015 8:35
Eile tõusid Tallinna ja Riia börsiindeksid vastavalt +0.89% ja +0.62%, kuid Vilniuse börsiindeks seevastu langes -0.04%. Kauplemisaktiivsuse poolest oli tegemist suhteliselt rahuliku börsipäevaga – kokku sooritati Balti põhinimekirjas olevate aktsiatega 215 tehingut koguväärtuses 728 tuhat eurot, millest ligikaudu 373 tuhat eurot (135 tehingut) tehti Tallinna börsil ja 342 tuhat eurot (61 tehingut) Vilniuse börsil.
Enim kaubeldud aktsiaks oli eile Šiaulių bankas (0.00%), millega sooritati 9 tehingut kogumahus 301 tuhat eurot (millest 295 tuhat eurot moodustas plokktehing hinnaga EUR 0.295). Šiaulių bankas’ile järgnesid Tallink Grupp (+1.32%) ja Olympic Entertainment Group (+1.05%) vastavalt 242 ja 55 tuhande euroga.
Suurimateks tõusjateks olid eile Arco Vara (+3.45%, käive EUR 46), Silvano Fashion Group (+1.54%, käive EUR 17,1k) ja Apranga (+1.48%, käive EUR 55). Enim langesid Baltika (-1.32%, käive EUR 1,7k), Panevėžio statybos trestas (-0.97%, käive EUR 4,3k) ja TEO LT (-0.97%, käive EUR 26,6k).
• Täna avalikustab Baltika oma II kvartali tulemused.
• Homme teatavad Apranga ning Ekspress Grupp oma II kvartali tulemused.
30.07.2015 9:31
Järgmise nädala algusest (03.08.2015) on peatatud kahe ettevõtte aktsiatega kauplemine:
City Service AB (CTS1L) kolib Leedust Eestisse. Börsiteade. ja INVL Baltic Real Estate (INR1L) reorganiseeritakse. Börsiteade.
City Service AB (CTS1L) kolib Leedust Eestisse. Börsiteade.
Palun, kas on selle kolimise tagamaid võimalik avada!
Lühidalt plaanitakse läbi Eestis oleva AS-i noteerida aktsiad Varssavi börsil ja Vilniuse börsilt ära tulla.
Soovitan täpsema info saamiseks lugeda börsiteateid alates 09.04.2015: http://www.nasdaqomxbaltic.com/market/?legal[]=main&legal[]=firstnorth&start=01.01.2015&end=30.07.2015&keyword=&instrument=LT0000127375&list=2&pg=details&tab=news&lang=et